Diari Oficial de la Generalitat Valenciana


Sumari del DOGV 6241, del 08-04-2010 (2010/3219)

RESOLUCIÓ de 8 de març de 2010, del secretari autonòmic de Justícia de la Conselleria de Justícia i Administracions Públiques, per la qual s'acorda la inscripció, en el Registre de Fundacions de la Comunitat Valenciana, de la baixa de l'extinta Fundació Hospital Sant Joan Baptista.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6241

Data del DOGV
:   08-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3219


Data del document
:   08-03-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

RESOLUCIÓ de 8 de març de 2010, del secretari autonòmic de Justícia de la Conselleria de Justícia i Administracions Públiques, per la qual s'acorda la inscripció, en el Registre de Fundacions de la Comunitat Valenciana, de la baixa de l'extinta Fundació Hospital Sant Joan Baptista. [2010/3219]  
Vist l'expedient d'extinció, liquidació i baixa registral de la Fundació Hospital Sant Joan Baptista, resulten els següents,  
Fets  
Primer. La Fundació Hospital Sant Joan Baptista, es va inscriure per Reial Orde, de data 8 de febrer de 1950, del governador president de la Junta Provincial de Beneficència de València, sent classificada com a benèfica particular i amb el número 209-V.  
Segon. Mitjançant un escrit de data 22 de juliol de 2009, la Fundació va sol·licitar del Protectorat de Fundacions de la Generalitat la ratificació de l'acord d'extinció i liquidació de la fundació, adoptat en la reunió del Patronat de data 24 de juny de 2009.   
El Patronat de la Fundació va acordar, així mateix, en l'esmentada reunió, que els drets i béns resultants de la liquidació de la fundació passaren a la titularitat de l'Ajuntament de l'Olleria, amb la condició que aquests siguen destinats a la realització de serveis dirigits a la tercera edat, d'acord amb els fins de la fundació.   
Tercer. En virtut de Resolució de data 12 de novembre de 2009, de la consellera de Justícia i Administracions Públiques, es va resoldre ratificar l'acord d'extinció adoptat pel Patronat de la Fundació Hospital Sant Joan Baptista, a causa de la impossibilitat de realitzar els fins fundacionals; així com els tràmits de liquidació i adjudicació. Així mateix, es va resoldre inscriure en el Registre de Fundacions de la Comunitat Valenciana l'extinció i l'obertura del procediment de liquidació de la fundació.  
Quart. L'acord d'extinció, liquidació i adjudicació dels béns i drets resultants, va ser elevat a escriptura pública en data 30 d'octubre de 2009, davant del notari del Col·legi de València, Alejandro C. Pérez Martínez, amb número de protocol 764.   
Cinqué. Mitjançant un escrit de data 10 de febrer de 2010, la fundació va sol·licitar la baixa registral en el Registre de Fundacions de la Comunitat Valenciana, adjuntant el certificat expedit per Rafael Pérez Alborch, secretari de l'Ajuntament de l'Olleria, de l'acord adoptat pel Ple de l'Ajuntament en la seua sessió de data 28 de gener de 2010, d'acceptar els béns i drets resultants de la liquidació de la ja extinta Fundació Hospital Sant Joan Baptista.   
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de Fundacions, corresponent-li al conseller/a la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOCV de 21.11.2007, núm. 5644).  
Quart. S'hi ha observat el que disposen els articles 31.c i 32.2 de la Llei 50/2002, de 26 de desembre, de Fundacions, segons els quals:   
Article 31. Causes d'extinció  
La fundació s'extingirà: (?) c) Quan siga impossible la realització del fet fundacional, sense perjudici del que disposen els articles 29 i 30 de la present llei.  
Article 32. Formes d'extinció  
2. En els supòsits previstos en els paràgrafs b, c i e de l'article anterior, l'extinció de la fundació requerirà acord del Patronat ratificat pel Protectorat. Si no haguera acord del Patronat, o aquest no fóra ratificat pel Protectorat, l'extinció de la fundació requerirà resolució judicial motivada, que podrà ser instada pel Protectorat o pel Patronat, segons els casos.  
Cinqué. Declarada l'extinció de la fundació, per impossibilitat de compliment dels fins fundacionals i conclòs el procediment de liquidació de la mateixa, en els termes descrits en els fets d'aquesta resolució, en atenció al que disposa l'article 26, de la Llei 8/1998, de 9 de desembre, de Fundacions de la Comunitat Valenciana.  
Sisé. Acreditat el lliurament del romanent a l'Ajuntament de l'Olleria, resulta procedent donar de baixa en el Registre de Fundacions de la Comunitat Valenciana la Fundació Hospital Sant Joan Baptista, d'acord amb el que estableix l'article 40.4 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.  
Seté. En compliment d'allò que s'ha prescrit en la lletra m de l'article 47 del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, segons el qual:  
«S'inscriuran en el Registre de Fundacions de la Comunitat Valenciana, per resolució del titular de la secretaria general competent en matèria de fundacions, l'extinció de la fundació, liquidació de la mateixa i destinació donada als béns fundacionals».  
Vistos els preceptes legals esmentats i la resta de generals de pertinent aplicació, resolc:  
Primer  
Inscriure en el Registre de Fundacions de la Comunitat Valenciana la destinació donada als béns fundacionals, resultants de la liquidació de la Fundació Hospital Sant Joan Baptista, en els termes expressats en el fet segon d'aquesta resolució.   
Segon  
Inscriure en el Registre de Fundacions de la Comunitat Valenciana la baixa de la Fundació Hospital Sant Joan Baptista.  
Notifiqueu la present resolució, que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
València, 8 de març de 2010.- El secretari autonòmic de Justícia: Jorge Cabré Rico.